Alexei Navalny, il-mexxej tal-Oppożizzjoni fir-Russja u kritiku tal-President Russu Vladimir Putin qed jallega li l-President Vladimir Putin kien il-moħħ wara l-attentat avvelenament tiegħu f'Awwissu. Navalny qal li tliet persuni viċin Putin għandhom aċċess għall-kimika partikolari li ntużat fil-velenu li pprova joqtlu. Il-Kremlin qed jiċħad l-akkużi. Kelliem għall-Kremlin qal li anki l-aġenti tas-CIA qed jinvestigaw l-inċident ta' Navalny. Mal-ġurnal Spiegel, fl-ewwel intervista li ta minn wara l-attakk, Navalny esprima x-xewqa li l-intervista tiġi ppubblikata fl-aħbarijiet Ġermaniżi. Qal li hu grat għall-Ġermanja li għinitu u tatu l-kura. Qal li l-Ġermanja tatu lura saħtu u l-personalità tiegħu lura. Dwar saħtu, Navalny għandu triq twila quddiemu sabiex jikkupra. Madankollu, huwa qiegħed jikkupra bil-mod. Mal-ġurnal huwa qal li qed issibha diffiċli wkoll biex jorqod. Navalny intilef minn sensih fl-20 ta' Awwissu waqt titjira lejn Moska. Hu ġie trasferit fi sptar f'Berlin jumejn għax irriżulta li kien ġie avvelenat wara li xorob l-ilma li kellu fil-kamra tal-lukanda fejn kien qed joqgħod fis-Siberja. Fuq il-fliexken tal-ilma nstabu traċċi tal-kimika li nstabet fil-velenu. It-tobba Ġermaniżi li kkurah huma fiduċjużi li Navalny se jirkupra totalment minn dan l-inċident.